Diari Oficial de la Generalitat Valenciana


Sumari del DOGV 2209, del 17-02-1994 (1994/830560)

ORDRE de 29 de desembre de 1993, de la Conselleria d'Educació i Ciència, per la qual s'acorda l'extinció de l'autorització per cessament d'activitats docents del centre docent privat Maravillas de València.
--------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/12/29/(7)/dof/vci/html**

### Dades del document

Número de DOGV
:   2209

Data del DOGV
:   17-02-1994

Secció del DOGV
:   DISPOSICIONS GENERALS

Número del document
:   1994/830560


Data del document
:   29-12-1993

Organisme emissor
:   Conselleria de Educació i Ciència

Tipus de document
:   Ordre

ORDRE de 29 de desembre de 1993, de la Conselleria d'Educació i Ciència, per la qual s'acorda l'extinció de l'autorització per cessament d'activitats docents del centre docent privat Maravillas de València. [94/0721]  
Examinat l'expedient incoat d'ofici per aquesta Direcció General de Centres Docents per al cessament d'activitats docents del centre docent privat Maravillas, amb domicili al carrer de Pérez Galdós, 80, de València, amb número de codi 87246364.  
Vist que la Direcció Territorial de Cultura i Educació de València ha tramitat l'expedient, que, a aquest, s'hi ha afegit la documentació exigida, i que hi consta l'informe corresponent de la Inspecció Educativa.  
Vist que l'esmentat centre va obtenir classificació definitiva per a 1 unitat de Jardí d'Infància i per a 1 unitat de pàrvuls amb 70 llocs escolars de capacitat per l'Ordre Ministerial de 10 de juny de 1974 (BOE de 26 de juny) i que per l'Ordre de 6 de maig de 1992 de la Conselleria de Cultura, Educació i Ciència (DOGV de 24 de juny) va obtenir autorització provisional per a 1 unitat d'Educació Primària amb 25 llocs escolars.  
Atés que el centre ha deixat d'impartir les corresponents ensenyaments tal com informa la Inspecció Educativa.  
Atés que s'ha donat a l'interessat un termini d'al·legacions i aquest no s'ha pronunciat en cap sentit.  
Vist que el cessament d'activitats del centre no comporta cap greu perjudici per a l'interés públic.  
Vista la Llei Orgànica 1/1990, d'Ordenació General del Sistema Educatiu i el Reial Decret 332/92, de 3 d'abril, sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei del Govern Valencià,  
ORDENE  
Únic  
L'extinció, d'acord amb els informes emesos, de l'autorització per cessament d'activitats docents del centre docent privat Maravillas, de València, amb número de codi 03413949.  
DISPOSICIÓ ADDICIONAL  
Aquesta extinció donarà lloc a la corresponent inscripció de baixa en el Registre de Centres Docents de la Comunitat Valenciana.  
DISPOSICIÓ FINAL  
Contra aquesta ordre, que posa fi a la via administrativa, pot interposar-s'hi recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs cal comunicar-lo prèviament al conseller d'Educació i Ciència, tal com exigeix l'article 110.3 de la Llei 30/1992.  
València, 29 de desembre de 1993  
El Conseller d'Educació i Ciència,  
JOAN ROMERO I GONZÀLEZ


Còpia Permalink ELI